Výročná správa za rok 2009

                                               

                       
                                                           Bratislava, apríl 2010

1	Identifikácia organizácie

Názov organizácie: Slovenská pedagogická knižnica
Sídlo organizácie: Hálova ul. č. 6,  851 01 Bratislava 5
Zriaďovateľ: Ministerstvo školstva SR
Kontakt: tel./fax: 02/68 20 86 12, e-mail: riaditel@spgk.sk
Forma hospodárenia: rozpočtová organizácia
Riaditeľ: PhDr. Vladimír Grigar
Adresa internetovej stránky organizácie: http://www.spgk.sk

Slovenská pedagogická knižnica (ďalej len „knižnica“) vznikla ako samostatný právny subjekt k 1. júlu 2001 podľa § 21 až 23 zákona Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov a podľa zákona č. 183/2000 Z. z. o knižniciach, o doplnení zákona Slovenskej národnej rady č. 27/1987 Zb. o štátnej pamiatkovej starostlivosti a o zmene a doplnení zákona č. 68/1997 Z. z. o Matici slovenskej v znení neskorších predpisov (ďalej len „zákon o knižniciach“) a uznesenia vlády Slovenskej republiky č. 61 zo dňa 24. januára 2001.

Členovia vedenia organizácie:

Námestníčka riaditeľa a vedúca oddelenia knižničných fondov: Mgr. Katarína Kurillová
Úsek metodiky a rozvoja knižničného systému: Mgr. Rozália Cenigová
Úsek ekonomiky a prevádzky: Mgr. Jana Fisterová,  Alžbeta Boriová 
Oddelenie knižničných a informačných služieb: Mgr. Janette Gulčíková

Hlavné činnosti:

V oblasti výchovy, vzdelávania a školstva:

•	Získavanie, odborné spracovávanie, uchovávanie, ochraňovanie a sprístupňovanie slovenských a zahraničných vedeckých a odborných knižničných dokumentov.
•	Budovanie, spracovávanie, ochraňovanie a sprístupňovanie  fondu historických tlačí, rukopisov a výročných školských správ.
•	Poskytovanie základných a špeciálnych knižnično-informačných služieb.
•	Získavanie, spracovávanie a sprístupňovanie vedeckých a odborných bibliografických a faktografických informácií zo slovenských periodických publikácií.
•	Sprístupňovanie bibliografických a faktografických informácií z externých databáz slovenskej i zahraničnej proveniencie.
•	Koordinovanie bibliografickej činnosti v rezortnom knižnično-informačnom systéme Slovenskej republiky.
•	Vytváranie predpokladov pre integráciu knižníc pôsobiacich v rezorte školstva do systému knihovníctva Európskej únie a do medzinárodných knižničných a informačných systémov.
•	Vykonávanie metodickej a koordinačnej činnosti pre rezortný knižnično-informačný systém Slovenskej republiky.

2	Poslanie a strednodobý výhľad organizácie

Poslanie organizácie

Poslaním Slovenskej pedagogickej knižnice v zmysle zákona o knižniciach ako špecializovanej vedeckej knižnice s celoštátnou pôsobnosťou so zameraním na oblasť výchovy, vzdelávania, školstva je zabezpečovanie slobodného prístupu k informáciám šíreným na všetkých druhoch nosičov. Uspokojuje kultúrne, informačné, vedeckovýskumné a vzdelávacie potreby, podporuje celoživotné vzdelávanie a duchovný rozvoj.

Strednodobý výhľad organizácie

Knižnica bude zabezpečovať úlohy v súlade so svojím poslaním – získavať, spracovávať, uchovávať a sprístupňovať odborné pedagogické informácie, čím bude prispievať k zvyšovaniu erudovanosti pedagogických zamestnancov a k rozvoju pedagogickej teórie a praxe. 

Knižnica sa bude ďalej profilovať ako plnohodnotné ústredné knižnično-informačné pracovisko rezortu školstva v oblasti výchovy, vzdelávania a školstva. Zámerom knižnice bude: 

•	V oblasti zabezpečenia prístupu k odborným a vedeckým informáciám zamestnancom rezortu školstva a študentom na celom území Slovenskej republiky realizovať Národný program výchovy a vzdelávania v Slovenskej republike a Koncepciu výchovy a vzdelávania v Slovenskej republike.
•	Garantovať rozvoj rezortného knižnično-informačného systému v Slovenskej republike a jeho integráciu do systému knihovníctva Európskej únie a do medzinárodných knižničných a informačných systémov.
•	Koordinovať a garantovať program bibliografickej kooperácie a prepojiteľnosť knižnično-informačného systému rezortu a jeho zapojenia do národného bibliografického systému v unifikovanom formátovom a metodickom prostredí.
•	Podporovať realizáciu informačnej výchovy na školách všetkých stupňov.
•	Podporovať a organizovať celoživotné vzdelávanie zamestnancov školských a akademických knižníc v zmysle Memoranda celoživotného vzdelávania (Komisia európskych spoločenstiev, SEC (2000) 1832).
•	Pôsobiť ako neformálne komunikačné centrum rodičov, pedagógov, študentov – všetkých, ktorí sa akýmkoľvek spôsobom zúčastňujú výchovy a vzdelávania novej generácie.
•	Vykonávať funkciu depozitnej knižnice rezortu školstva.

Pre dosiahnutie týchto cieľov knižnica:

•	sa zapojí do realizácie Národného programu výchovy a vzdelávania,
•	v spolupráci s Ministerstvom školstva SR sa zúčastní na realizácii koncepcie elektronizácie a revitalizácie školských knižníc, bude vytvárať predpoklady pre strategický rozvoj školských knižníc ako integrálnych súčastí výchovno-vzdelávacieho procesu, 
•	na tvorbe a realizácii koncepcií rozvoja akademických knižníc bude spolupracovať s Ministerstvom školstva SR a s riaditeľmi akademických knižníc,
•	prispeje k uplatňovaniu informačnej výchovy vo výchovno-vyučovacom procese, k rozvíjaniu čitateľskej kultúry a informačných kompetencií žiakov a študentov i pedagogických zamestnancov, metodickou pomocou bude pozitívne ovplyvňovať kvalitu vedomostnej úrovne a kľúčových kompetencií účastníkov edukačného procesu,
•	zúčastní sa na tvorbe koncepcie a realizácii vzdelávania zamestnancov školských i akademických knižníc,
•	bude realizovať odborno-metodické a vzdelávacie podujatia nielen pre zamestnancov knižníc, ale aj pre pedagogických zamestnancov,
•	zapojí sa do riešenia špecifických úloh národnostného školstva knižničnými a informačnými prostriedkami,
•	v oblasti knižnično-informačného zabezpečenia edukačného procesu bude spolupracovať s Metodicko-pedagogickým centrom, krajskými školskými úradmi a ostatnými priamo riadenými organizáciami rezortu školstva pri realizácii koncepčných materiálov školstva a knihovníctva. 

Kvalifikačná štruktúra súčasných zamestnancov v počte 19 je vyhovujúca. 

3	Kontrakt organizácie s ústredným orgánom a jeho plnenie

Knižnica v zmysle Návrhu opatrení na vypracovanie kontraktov medzi ústrednými orgánmi a organizáciami v ich pôsobnosti (uznesenie vlády Slovenskej republiky č. 1067 zo dňa 20. 12. 2000) neuzatvára s Ministerstvom školstva SR kontrakty.

4   Činnosti/produkty organizácie a ich náklady

Vzhľadom na charakter a rôznorodosť vecných úloh sa nekalkulovali a nesledovali priame a nepriame náklady na jednotlivé vecné úlohy, ale podľa rozpočtovej klasifikácie na jednotlivé položky a podpoložky. Pri hodnotení nákladov na základné knižničné služby sa postupovalo podľa STN ISO 11620.
Knižnica vykonávala činnosti v súlade s Plánom hlavných úloh knižnice na rok 2009.  Prevažná časť z nich má dlhodobý, resp. stály charakter. 

Stále činnosti:

4.1	Akvizícia a akvizičné spracovanie dokumentov

Súhrn pracovných procesov v knižnici, pri ktorej sa vyberajú a získavajú dokumenty s cieľom vytvoriť a ďalej rozvíjať knižničné fondy v súlade so zameraním. Obsahovú stránku akvizície tvorí zisťovanie a identifikácia dokumentov, informačné hodnotenie týchto dokumentov podľa stanovených výberových kritérií, rozhodovanie o miere potrebnosti jednotlivých dokumentov. Organizačno-technologickú stránku akvizície tvoria konkrétne pracovné procesy: výber optimálnych dodávateľov, objednávanie dokumentov, príjem dodaných dokumentov, príprava na vstupné spracovanie. Knižnica využíva tri základné akvizičné zdroje: nákup, výmenu, dary. 

4.2	Katalogizačné spracovanie dokumentov
Katalogizačné spracovanie získaných dokumentov, ktoré zahŕňa tvorbu katalogizačných záznamov (sekundárny dokument obsahujúci podľa príslušných pravidiel usporiadaný súhrn údajov o určitom dokumente, ktoré ho identifikujú a charakterizujú po formálnej a obsahovej stránke), klasifikovanie, tvorbu kľúčových slov, organizáciu a redakciu knižničných katalógov.

4.3 Analytické spracovávanie odborných periodík a zborníkov z oblasti pedagogiky a príbuzných vedných odborov

Výber a analytické spracovávanie odborných periodík a zborníkov, zhotovovanie bibliografických záznamov popisujúcich a identifikujúcich dokument. Obsahuje informácie o tom, kde sa dokument alebo jeho časť nachádza a aký je jeho obsah. 

4.4   Revízia a vyraďovanie neprofilových a duplicitných dokumentov 

Uskutočňuje sa v zmysle vyhlášky Ministerstva kultúry SR č. 421/2003 Z. z., ktorou sa ustanovujú podrobnosti o spôsobe vedenia odbornej evidencie, vyraďovaní a revízii knižničného fondu v knižniciach.
Revízia – súbor činností a opatrení zameraných na porovnanie skutočného stavu knižničného fondu s jeho evidovaným stavom. Slúži na identifikáciu stratených a poškodených knižničných jednotiek, na odhalenie a nápravu chýb pri radení dokumentov, ich signovaní a uložení. 
Vyraďovanie neprofilovej, duplicitnej literatúry z knižničného fondu podľa platnej legislatívy – obsahová previerka, formálna previerka, vyhotovenie zoznamu úbytkov, fyzické vyradenie, vyhotovenie ponukových listov a ich zaslanie vybraným knižniciam, záverečná administratíva. 

4.5	Správa a ochrana historického knižničného fondu

Knižnica spravuje aj fond starých tlačí a rukopisov, ktorého časť je vyhlásená Ministerstvom kultúry SR za historický knižničný fond. Jeho správu vykonáva v zmysle § 20 zákona o knižniciach. Tvorí ju súhrn činností a opatrení zameraných na tvorbu katalogizačných záznamov umožňujúcich identifikáciu jednotlivých dokumentov, ich ochranu a sprístupnenie.

4.6	Poskytovanie základných a  špeciálnych služieb knižnice verejného charakteru 

Výpožičné služby – základné služby knižnično-informačnej inštitúcie, prostredníctvom ktorej sa sprístupňujú jej používateľom výsledky odbornej knižničnej a informačnej činnosti. Knižničné dokumenty sa vypožičiavajú niekoľkými spôsobmi, a to absenčne mimo budovu knižnice, prezenčne do študovne a medziknižničnou výpožičnou službou pre používateľov mimo sídla knižnice. 
Konzultačné služby – priama, adresná pomoc používateľom prostredníctvom odpovede zamestnanca (osobne, telefonicky, faxom, mailom). 
Referenčné služby – súhrn činností tvoriacich zhromažďovanie a sprístupňovanie údajov o zdrojoch a službách iných knižnično-informačných inštitúcií, systémov a služieb. 
Kopírovacie služby – zhotovovanie kópií dokumentov, príp. ich častí používateľom knižnice na študijné účely.
Rešeršné služby – zostavovanie a spracovávanie výstupov rešeršnej činnosti z interných i externých informačných zdrojov – rešerší (záznamy dokumentov alebo ich častí vybraných podľa vecných alebo formálnych hľadísk) zodpovedajúcich rešeršnej požiadavke používateľa.
Current Contents Servis – špeciálne služby určené používateľom z radov vedy, výskumu, riadiacich orgánov rezortu. Pre uvedenú kategóriu sú sprístupňované bez úhrady. 
Bibliograficko-informačné služby – poskytovanie ústnych alebo písomných bibliografických informácií, poskytovanie ústnych faktografických informácií.
Elektronické služby – expresné elektronické dodávanie kópií (plných textov) článkov z časopisov, sprístupňovanie on-line katalógu a webovej stránky knižnice, digitálnych dokumentov, informačná výchova používateľov o elektronických službách, prístup na internet prostredníctvom knižnice.
Služby pre nevidiacich a zrakovo postihnutých – sprístupnenie čítacej lupy, programu Magic a zvukového programu Jaws v spojení s technickým zariadením Braille. 
Písanie textových dokumentov – sprístupnenie osobného počítača individuálnym používateľom na písanie a vytváranie vlastných dokumentov.
Kultúrno-výchovné a vzdelávacie podujatia pre používateľov – pôsobenie v oblasti poznania a úcty k národným a kresťanským tradíciám. 

4.7   Informačná výchova používateľov 

Úlohu tvorí komplexný proces nadobúdania vedomostí, schopností a zručností používateľov zameraných na využívanie knižnično-informačných služieb knižnice a iných knižníc rôznymi formami od individuálnych konzultácií po organizované exkurzie v knižnici. Exkurzie zamerané na informačnú výchovu – činnosť a knižnično-informačné služby knižnice – pre prvé ročníky študentov Univerzity Komenského v Bratislave na základe zmluvy s Katedrou knižničnej a informačnej vedy Filozofickej fakulty Univerzity Komenského v Bratislave a pre stredné pedagogické školy.

4.8   Metodická činnosť

Špecializovaná knižničná činnosť sledujúca usmerňovanie a metodické riadenie odbornej práce knižníc rezortu, koncepčná činnosť, prieskumno-rozborová, vedecko-výskumná činnosť, dokumentačná činnosť, prednášateľská činnosť, publikačná činnosť, edičná činnosť, školiaca a propagačná činnosť, participácia na tvorbe a realizácii rozhodnutí, uznesení, smerníc, vyhlášok a zákonov. Realizuje sa rôznymi formami – odborné poradenstvo, konzultácie, metodické návštevy, informačný servis, tvorba metodických materiálov, organizovanie odborných seminárov, medzinárodnej konferencie, celoslovenského a medzinárodného projektu na podporu zvyšovania čitateľskej úrovne žiakov základných a stredných škôl a podobne.

4.9	Koordinácia bibliografickej činnosti z  pedagogiky v Slovenskej republike

Evidencia a sledovanie pripravovaných bibliografií, analýza plánovanej bibliografickej činnosti a jej vyhodnotenie v spolupráci so Slovenskou národnou knižnicou v Martine s cieľom odstránenia duplicity a multiplicity v bibliografickej činnosti. Úloha vyplývajúca z postavenia rezortnej knižnice a jej úloh v rámci celoslovenského knižnično-informačného systému. 

4.10  Spolupráca s inými organizáciami 

Spolupráca so zamestnancami Ministerstva školstva SR poverenými odborným vedením, koncepčnou, normotvornou a odborno-metodickou činnosťou zameranou na školské knižnice s cieľom zabezpečenia rozvoja rezortného knižnično-informačného systému a jeho integrácie do knižničného systému Slovenskej republiky, vypracovávanie iniciatívnych návrhov a odporúčaní týkajúcich sa priorít knižníc pôsobiacich v rezorte, tvorba metodických materiálov a poskytovanie odborného poradenstva. 
Spolupráca sa uskutočňuje aj s  Ministerstvom kultúry SR a viacerými inštitúciami predovšetkým z rezortu školstva a kultúry, združeniami, spolkami, mimovládnymi organizáciami zo Slovenskej republiky i zahraničia (Ústrednou knižničnou radou, Slovenskou národnou knižnicou, Centrom vedecko-technických informácií SR, profesijnými organizáciami, Národnou pedagogickou knižnicou Komenského v Prahe, Moravskou zemskou knižnicou v Brne, Metodicko-pedagogickým centrom, krajskými školskými úradmi, vyššími územnými celkami a podobne). Zameriava sa na oblasť tvorby koncepčných, legislatívnych a metodických dokumentov, získavanie, spracovávanie, sprístupňovanie informačných zdrojov, výmenu odborných skúseností, organizáciu výchovno-vzdelávacích a kultúrnych podujatí.

4.11  Náklady na základné knižničné služby

Náklady na používateľa
Zámerom je zhodnotiť náklady na službu knižnice vo vzťahu k počtu používateľov.
Náklady na používateľa sú:
 	A		334 623
	B		    2 653
Kde  A  prevádzkové náklady knižnice počas kalendárneho roka
         B  počet registrovaných používateľov s registrovanými výpožičkami
         C  výsledok  126,13 €
Ukazovateľ je reálne číslo bez hornej hranice.

Náklady na návštevnosť
Zámerom je zhodnotiť náklady na službu knižnice v pomere k počtu návštev v knižnici.
Náklady na návštevnosť sú:
	A		334 623
	B		  56 095
Kde  A  prevádzkové náklady knižnice počas jedného kalendárneho roka
         B  celkový počet návštev v knižnici za rok
         C  výsledok 5,97 €
Ukazovateľ je reálne číslo bez hornej hranice.

Náklady na výpožičku
Náklady na výpožičku sú:
	A		334 623
B		  35 809
Kde  A  prevádzkové náklady knižnice počas jedného kalendárneho roka
         B  celkový počet výpožičiek za rok (absenčné, prezenčné, elektronické bez MVS)
         C  výsledok 9,34 €
Ukazovateľ je reálne číslo bez hornej hranice.

Získané výsledky sú porovnateľné s ostatnými knižnicami v Slovenskej republike. 

5   Rozpočet organizácie

5.1   Rozpočtové opatrenia Ministerstva školstva SR

V  roku 2009 boli knižnicou vykonané nasledovné rozpočtové opatrenia:
•	listom MŠ SR č. CD-2009-18427/10381 zo dňa 26. 3. 2009
pridelenie 1 328,- € na organizačné zabezpečenie 3. medzinárodnej konferencie Školské knižnice ako informačné a kultúrne centrá škôl
•	listom MŠ SR č. CD-2009-22173/11672 zo dňa 31. 3. 2009
zníženie bežných výdavkov o 7 446,- € v súlade s uznesením vlády SR č. 93/2009 z 28. 1. 2009
•	listom MŠ SR č. CD-2009-30713/30009 zo dňa 19. 8. 2009
zníženie bežných výdavkov o 2 588,71 € v súlade s uznesením vlády SR č. 460/2009 zo 17. 6. 2009
•	listom MŠ SR č. CD-2009-29274/28019 zo dňa 31. 7. 2009
presun finančných prostriedkov z kapitálových na bežné
•	listom MŠ SR č. CD-2009-18427/36121 zo dňa 6. 10. 2009
pridelenie 3 900,- € na finančné zabezpečenie ocenenia výhercov Súťaže o najzaujímavejšie podujatie školskej knižnice
•	listom MŠ SR č. CD-2009-39275/43871 a č. CD-2009-18427/45988 zo dňa 10. 12. 2009 
pridelenie 2 000,- € na nákup nových knižničných dokumentov v snahe podporiť kultúrne, informačné, vedecko-výskumné a vzdelávacie potreby používateľov knižnice

Väčšina rozpočtových opatrení sa realizovala v kapitole Bežné výdavky. Úpravy rozpočtu súviseli so zabezpečením úloh, ktorými bola knižnica Ministerstvom školstva SR poverená – prípravou a organizáciou 3. medzinárodnej konferencie „Školské knižnice ako informačné a kultúrne centrá škôl“ vo výške 1328,- €.
Za účelom financovania nákupu kníh do školských knižníc pre  víťazov  „Súťaže o najzaujímavejšie podujatie školskej knižnice“ boli knižnici pridelené účelové finančné prostriedky vo výške 3 900,- €.

5.2   Plnenie príjmov

Príjmy	v €	
Schválený rozpočet	3 319	
Upravený rozpočet	3 319	
Skutočnosť k 31. 12. 2009	9 457	
% plnenia k UR	284,9 %	

Na rok 2009 mala knižnica rozpísané príjmy vo výške 3 319,- €. V príjmovej časti knižnica zaznamenala príjmy v celkovej sume 9 457,31 €. V podpoložke 223 Poplatky a platby z nepriemyselného predaja a služieb je plnenie príjmov vo výške 4 030,19 €, čo je 202,40 % z upraveného rozpočtu. V podpoložke 212 Prenájom budov, priestorov a objektov je plnenie príjmov vo výške 4 017,23 €, čo je 302,50 %. 

5.3	  Čerpanie výdavkov z hľadiska ekonomickej klasifikácie

Celkové výdavky	v €	
Schválený rozpočet (600 + 700)	341 113	
Upravený rozpočet	338 306	
Skutočnosť bez MRZ	338 303	
% čerpania k UR	100,0	

Vzhľadom na to, že sme nemali rozpísané žiadne mimorozpočtové prostriedky, uvádzame schválený a upravený rozpočet bez mimorozpočtových prostriedkov.
Bližšie členenie výdavkov v rámci uvedeného podprogramu je uvedené v časti 5.6 Čerpanie výdavkov z hľadiska programovej štruktúry.

5.4.   Bežné výdavky

	v €	
Schválený rozpočet	324 516	
Upravený rozpočet	334 626	
Skutočnosť bez MRZ	334 623	
% čerpania k UR	100,0	

Čerpanie bežných výdavkov za rok 2009 predstavuje 100 % celoročného limitu. Hospodárenie sme zabezpečovali len z rozpočtových finančných prostriedkov.

5.4.1  Čerpanie výdavkov kategórie 610 – Mzdy, platy, služobné príjmy  a OOV

	v €	
Schválený rozpočet	142 501	
Upravený rozpočet	142 501	
Skutočnosť 	142 501	
% čerpania k UR	100,0	

Rozpočtové prostriedky na platy zamestnancov vo výške 142 501,- € sme plne vyčerpali.

5.4.1.1 Vyhodnotenie zamestnanosti 

Knižnica mala pre  rok 2009 pridelených 19 pracovných miest – rovnako ako v roku 2008. K 31. 12. 2009 bolo obsadených 18 pracovných miest 19 zamestnancami. V  knižnici nepracujú zamestnanci so zníženou pracovnou schopnosťou. Niektoré činnosti zabezpečuje knižnica formou dohody o vykonanej práci, dohodou o pracovnej činnosti a brigádnickej práci študentov a dodávateľským spôsobom. Knižnica mala pridelené mzdové prostriedky vo výške  142 501,- €.
Priemerný plat v roku 2009 bol 664,03 €, priemerný plat v roku 2008 bol 614,08 €. Zamestnanci sú odmeňovaní v zmysle zákona č. 553/2003 Z. z. o odmeňovaní niektorých zamestnancov  pri výkone práce vo verejnom záujme a  zákona č. 311/2001 Z. z. Zákonníka práce (po poslednej novelizácii zákona č. 474/2008 Z. z.).

5.4.1.2 Ostatné platby za vykonanú prácu, ktoré nie sú financované z kategórie 610 –         Mzdy, platy, služobné príjmy a OOV

Dohody o prácach vykonávaných mimo pracovného pomeru za rok 2009	Počet osôb pracujúcich na dohodu o prácach vykonávaných mimo pracovného pomeru	Počet hodín odpracovaných osobami pracujúcimi na dohodu o prácach vykonávaných mimo pracovného pomeru	Odmeny v EUR za práce podľa dohôd uzatvorených mimo pracovného pomeru	
	1	2	3	
SPK	33	3 150	24 962	
- z toho vlastní zamestnanci organizácie	4	499	3 690	

5.4.2 Čerpanie výdavkov kategórie 620 – Poistné a príspevok do poisťovní 

	 v €	
Schválený rozpočet	49 804	
Upravený rozpočet	49 691	
Skutočnosť bez MRZ	49 691	
% čerpania k UR	100,0	

Rozpočet na poistné a príspevok zamestnávateľa do poisťovní bol schválený vo výške 49 804,- €. Rozpočtové prostriedky sme vyčerpali  v plnej výške upraveného rozpočtu úmerne k výške mzdových prostriedkov na rok 2009.

5.4.3 Čerpanie výdavkov kategórie 630 – Tovary a služby

	v €	
Schválený rozpočet	132 211	
Upravený rozpočet	142 036	
Skutočnosť bez MRZ	142 033	
% čerpania k UR	100,0	

Celkové čerpanie v kategórii predstavuje 100 %. Prioritami v oblasti použitia finančných zdrojov bola:
•	prevádzka knižnice,
•	elektronizácia,
•	budovanie knižnično-informačného fondu,
•	skvalitnenie služieb používateľom.

V priebehu roka 2009 sa nerealizovali žiadne neplánované platby.
Položka 631 - Cestovné výdavky

	v €	
Schválený rozpočet	1 328	
Upravený rozpočet	1 250	
Skutočnosť bez MRZ	1 250	
% čerpania k UR	100,0	

Finančné prostriedky v tejto položke boli plánované a realizované s ohľadom na predpokladané potreby zamestnancov. V priebehu roka sa uskutočnilo päť zahraničných služobných ciest.
Riaditeľ knižnice sa v dňoch 27. – 29. 5. 2009 zúčastnil v Prahe 15. ročníka konferencie o profesionálnych informačných zdrojoch „INFÓRUM 2009“. Hlavná pozornosť bola venovaná, okrem trendov a noviniek v oblasti elektronických informačných zdrojov od renomovaných firiem, možnostiam využitia elektronických informačných zdrojov vo firmách, ich evaluácii, Open Accessu, digitálnym knižniciam a pod. 
V dňoch 14. – 15. 10. 2009 sa riaditeľ knižnice a ústredná metodička pre školské knižnice zúčastnili seminára k 90. výročiu založenia Národnej pedagogickej knižnice Komenského v Prahe. Účastníci seminára ocenili aktívnu účasť základných a stredných slovenských škôl v česko-slovenskom projekte Záložka do knihy spojuje školy, ktorý v spolupráci s Národnou pedagogickou knižnicou Komenského organizovala Slovenská pedagogická knižnica. Zvlášť ocenili veľký počet slovenských škôl, ktorý bol štvornásobne väčší ako počet českých škôl. Veľmi dôležité bolo najmä nadviazanie osobných kontaktov a výmena skúseností v knižničnej práci.
V dňoch 25. – 26. 11. 2009 sa ústredná metodička pre školské knižnice zúčastnila konferencie Informační gramotnost – vědomosti a dovednosti pro život, ktorú organizovala Moravská zemská knižnica v Brne. V rámci konferencie vystúpila s prednáškou Činnosť Slovenskej pedagogickej knižnice ako metodického centra školských knižníc v SR. Účastníci konferencie veľmi pozitívne ocenili činnosť metodického centra pre školské knižnice. Zvlášť ocenili aktivity určené pre motiváciu školských knihovníkov (Súťaž o najzaujímavejšie podujatie školskej knižnice) a pre rozvoj školských knižníc (rozvojový projekt Ministerstva školstva SR Elektronizácia a revitalizácia školských knižníc). Mgr. Marek Lauermann osobitne vyzdvihol úroveň medzinárodnej konferencie Školské knižnice ako informačné a kultúrne centrá škôl a spoluprácu školských knižníc s rodičmi žiakov.
Mgr. Katarína Bokrošová sa 27. 11. 2009 zúčastnila 13. medzinárodnej európskej konferencie o hodnote ľudského života v 21. storočí, ktorá mala interdisciplinárny charakter. Účastníci mali možnosť sa zoznámiť s viacerými vedeckými pohľadmi na ľudské práva, na bioetiku, na ľudský život a pod.
Dňa 10. 12. 2009 absolvoval riaditeľ knižnice pracovnú cestu do Viedne, ktorú zorganizoval riaditeľ Miestnej knižnice Petržalka Ing. Ernest Húska. Účelom cesty bola odborná exkurzia do troch viedenských mestských knižníc: Knižnica Bücherei Fasanviertel, Knižnica Bücherei Rabenhof a Knižnica Wienbibliothek im Rathaus. Prvé dve knižnice sú zo siete dvadsiatich deviatich pobočiek mestskej knižnice. Tretia knižnica Wienbibliothek im Rathaus je jedna z troch najväčších vedeckých knižníc Viedne popri Národnej knižnici a Univerzitnej knižnici.

Položka 632 – Energie, voda a komunikácie

	v €	
Schválený rozpočet	31 866	
Upravený rozpočet	35 659	
Skutočnosť bez MRZ	35 656	
% čerpania k UR	100,0	

Položku 632 – Energie, voda a komunikácie v sledovanom období tvorili finančné prostriedky na prevádzkové náklady budovy na Hálovej ul. č. 6:
•	tepelná energia,
•	elektrická energia,
•	vodné, stočné,
•	poštovné a telekomunikácie.
Výdavky na energie, vodu, telekomunikačné a poštové služby sú čerpané na 100 %. Dôvodom vysokého čerpania je nárast cien.
Položka 633 - Materiál 

	v €	
Schválený rozpočet	42 985	
Upravený rozpočet	37 397	
Skutočnosť bez MRZ	37 397	
% čerpania k UR	100,0	

Čerpanie v uvedenej položke tvoria najmä finančné prostriedky na nákup kníh, časopisov, novín, elektronických dokumentov a databáz, výpočtovej techniky, softvéru, kancelárskych potrieb, na nákup (predplatné) periodík pre rok 2010 a na realizáciu nákupu interiérového vybavenia za účelom zlepšenia pracovných podmienok pre zamestnancov knižnice.  

Položka 634 – Dopravné

	v €	
Schválený rozpočet	0	
Upravený rozpočet	219	
Skutočnosť bez MRZ	219	
% čerpania k UR	100,0	

Čerpanie v uvedenej položke tvoria najmä finančné prostriedky na prepravu zakúpeného kancelárskeho nábytku, občerstvenia na medzinárodnú konferenciu, kníh a tlačív.

Položka 635 - Rutinná a štandardná údržba

	v €	
Schválený rozpočet	2 822	
Upravený rozpočet	9 597	
Skutočnosť bez MRZ	9 597	
% čerpania k UR	100,0	

Čerpanie v položke 635 – rutinná a štandardná údržba predstavuje 100 % z celkových rozpočtovaných prostriedkov. Zahŕňa bežné opravy a údržby výpočtovej techniky, softvéru, kancelárskych strojov a zariadení a pod. Problém v tejto položke je, že sa nedá presne naplánovať, pretože finančné nároky sú závislé od stavu strojov, prístrojov a zariadení a nepredvídateľných okolností, ako sú havárie.
Položka 637 – Služby

	v €	
Schválený rozpočet	53 210	
Upravený rozpočet	57 914	
Skutočnosť bez MRZ	57 914	
% čerpania k UR	100,0	

Väčšina finančných prostriedkov sa čerpala na usporiadanie seminárov pre školské knižnice, dohody o vykonanej práci a pracovnej činnosti, sociálny fond, stravné lístky, poistné budovy a majetku a dane.

5.4.4 Čerpanie výdavkov kategórie 640 – Bežné transfery

	v €	
Schválený rozpočet	0	
Upravený rozpočet	397	
Skutočnosť bez MRZ	397	
% čerpania k UR	100,0	

Bežné transfery sú čerpané na výplatu nemocenských dávok, ktoré vypláca zamestnávateľ za prvých 10 dní pracovnej neschopnosti.

5.5   Kapitálové výdavky

5.5.1 Čerpanie výdavkov kategórie 710

	v €	
Schválený rozpočet	16 597	
Upravený rozpočet	3 680	
Skutočnosť bez MRZ	3 680	
% čerpania k UR	100,0	

Finančné prostriedky pre túto kapitolu tvoria kapitálové výdavky na nákup výpočtovej techniky, ktoré boli použité na nákup  (kopírovací stroj Canon IR 3025).
Mimorozpočtové prostriedky neboli čerpané.

5.6   Čerpanie výdavkov z hľadiska programovej štruktúry

Knižnica plní úlohy určené zákonom o knižniciach, Zriaďovacou listinou a štatútom z roku 2001, zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a ostatných platných legislatívnych noriem určujúcich činnosť rozpočtovej organizácie.

Bežné výdavky (600)	
Program – podprogram – prvok	Schválený rozpočet	Upravený rozpočet  k 31.12.2009	Čerpanie 
bez MRZ k 31.12.2009	% čerpania 
k UR	
Program 078 – Národný program výchovy, vzdelávania a mládeže	324 516	334 625	334 622 	100,0	
Pod program 07816 – Ďalšie vzdelávanie  zamestnancov regionálneho školstva 	324 516	334 625	334 622 	100,0	

Kapitálové výdavky (700)	
Program – podprogram – prvok	Schválený rozpočet	Upravený rozpočet k 31.12.2009	Čerpanie 
bez MRZ k 31.12.2009	% čerpania k UR	
Program 078 – Národný program výchovy, vzdelávania a mládeže	16 597	3 680	3 680	100,0	
Pod program 07816 – Ďalšie vzdelávanie  zamestnancov regionálneho školstva	16 597	3 680	3 680	100,0	

MRZ – mimorozpočtové zdroje

6	Personálne otázky

Počet zamestnancov a ich kvalifikačná štruktúra vyhovuje súčasnému stavu plánovaných a realizovaných úloh. 

Organizačná štruktúra

Organizačnú štruktúru knižnice tvoria nasledujúce oddelenia a úseky:

6.1	  Úsek riaditeľa (2)

Riaditeľ
Sekretariát 
1 pracovné miesto ÚSO/ÚSV         platová trieda 8

Zabezpečuje riadenie inštitúcie v zmysle príslušných legislatívnych noriem, personalistiku, pokladňu, archív, spoluprácu s Ministerstvom školstva SR, so spolupracujúcimi inštitúciami a s verejnosťou.

6.1	 Úsek metodiky a rozvoja knižničného systému (3)

1 pracovné miesto VŠ                     platová trieda 11
1 pracovné miesto VŠ                     platová trieda 10

Zabezpečuje metodiku rezortného knižnično-informačného systému, knižnice, elektronizáciu odborných činností, propagáciu a www stránku knižnice.

6.2	 Oddelenie knižničných a informačných služieb (6)

1 pracovné miesto VŠ  	                  platová trieda 10 
   (vedúci oddelenia) 
1 pracovné miesto VŠ    	                platová trieda 10
2 pracovné miesta ÚSO                  platová trieda 8
2 pracovné miesta ÚSO                  platová trieda 7

Zabezpečuje výkon odborných činností súvisiacich so sprístupňovaním knižničného fondu a informácií z externých databáz, s ochranou knižničného fondu a informačnou výchovou používateľov.
6.3	 Oddelenie knižničných fondov (6)

1 pracovné miesto VŠ    	                 platová trieda 10 
   (vedúci oddelenia) 
3 pracovné miesta VŠ    	                 platová trieda 10
1 pracovné miesto VŠ                     platová trieda 9
1 pracovné miesto ÚSO                  platová trieda 8

Zabezpečuje odborné činnosti súvisiace s budovaním, spracovaním, ochranou a sprístupňovaním knižničného a informačného fondu.

6.4	  Úsek ekonomiky a prevádzky (2)

0,5 pracovného miesta VŠ              platová trieda 10
1 pracovné miesto ÚSO 	                 platová trieda 9
0,5 pracovného miesta ÚSO 	platová trieda 3

Zabezpečuje ekonomicko-hospodársky chod inštitúcie – zostavovanie a sledovanie rozpočtu, účtovníctvo, mzdy, evidenciu majetku, zabezpečovanie služieb a nákup tovarov, ochranu majetku a budovy knižnice.

Kvalifikačná štruktúra zamestnancov k 31. decembru 2009

Vzdelanie	 Stav k 31. 12. 2009	Navrhovaný stav	
ÚSO	8	9	
VŠ	11	11	

Veková štruktúra zamestnancov k 31. 12. 2009

Do 20 rokov	21 – 30 rokov	31 – 40 rokov	41 – 50 rokov	Nad 50 rokov	
0	1	4	7	7	

Počet zamestnancov k 31. 12. 2009

Knižnica mala pre  rok 2009 pridelených 19 pracovných miest – rovnako ako v roku 2008. K 31. 12. 2009 bolo obsadených 18 pracovných miest 19 zamestnancami. Dvaja zamestnanci pracovali na polovičný pracovný úväzok. V  knižnici nepracujú zamestnanci so zníženou pracovnou schopnosťou. Niektoré činnosti zabezpečuje formou dohody o vykonanej práci, o pracovnej činnosti alebo  o brigádnickej práci študentov. 

Priemerná mesačná mzda v roku 2009

Rok	Mzda	
2005	547,93 €	
2006	571,37 €	
2007	637,92 €	
2008	614,08 €	
2009	664,03 €	

Aktivity na podporu rozvoja ľudských zdrojov

V oblasti vzdelávania zamestnancov sa realizovali viaceré aktivity:

1.	Rozvoj funkčnej gramotnosti – Bratislava – 2 zamestnanci
2.	Tvorba projektov zameraných na štrukturálne fondy EÚ – Bratislava – 1 zamestnanec
3.	Seminár k procesnej mape – Bratislava – 2 zamestnanci
4.	Odporúčania na objektivizáciu a racionalizáciu interinštitucionálnych vzťahov v školstve – Bratislava – 2 zamestnanci
5.	EÚ pre všetkých – Bratislava – 1 zamestnanec
6.	CAF – Bratislava – 6 zamestnancov
7.	Prezentácia Príručky o migrácii a azyle v EÚ – Bratislava – 1 zamestnanec
8.	Informačné systémy o vede v EÚ – Bratislava – 1 zamestnanec
9.	Účtovanie nákladov a výnosov – Bratislava – 1 zamestnanec
10.	PROQUEST – Bratislava – 1 zamestnanec 
11.	Účtovná konsolidácia – Bratislava – 1 zamestnanec
12.	Seminár o súbornom katalógu periodík – Bratislava – 2 zamestnanci
13.	Seminár KatWork – Bratislava – 2 zamestnanci
14.	Výskum dejín knižnej kultúry – Bratislava – 1 zamestnanec
15.	Pracovná porada pre výpožičky a MVS – Martin – 1 zamestnanec
16.	Manažérstvo kvality vo verejnej správe – Bratislava – 1 zamestnanec
17.	Konsolidácia účtovnej závierky – Bratislava – 1 zamestnanec
18.	Účtovná závierka – Bratislava – 1 zamestnanec
19.	EBSCO – Bratislava – 2 zamestnanci
20.	Prístup k dokumentom inštitúcií EÚ – Bratislava – 1 zamestnanec
21.	Koordinačné a pracovné. stretnutie pre vedúcich zamestnancov kontrolných útvarov PRO v riadiacej pôsobnosti Ministerstva školstva SR – Bratislava – 1 zamestnanec
22.	Digitálna knižnica – Jasná pod Chopkom – 1 zamestnanec
23.	Seminár k 90. výročiu založenia NPKK – Praha – 2 zamestnanci
24.	Celoslovenská porada riaditeľov a metodikov – Martin – 2 zamestnanci
25.	INFORUM – Praha – 1 zamestnanec
26.	NKS – Martin – 2 zamestnanci
27.	Koordinačná rada bibliografickej činnosti – Martin – 1 zamestnanec
28.	Informačná gramotnosť – Brno – 1 zamestnanec
29.	Hodnota ľudského života v 21. storočí – Viedeň – 1 zamestnanec
30.	Valné zhromaždenie SAK – Martin – 1 zamestnanec

Väčšina vzdelávacích aktivít súvisela so zvyšovaním kvalifikácie zamestnancov. Boli zamerané na aktuálne informácie z odboru knihovníctva, prevádzkovanie systému Virtua, ekonomiku a personalistiku. Časť z nich mala prezentačný charakter so zameraním na nové externé zdroje informácií. 

7	Ciele a prehľad plnenia vytýčených cieľov Slovenskou pedagogickou knižnicou v roku 2009

Plán hlavných úloh na rok 2009
Hlavné úlohy knižnice v roku 2009 vyplývali z  príslušných legislatívnych noriem pre oblasť knižníc Slovenskej republiky s dôrazom na Prioritné úlohy Ministerstva školstva SR na roky 2006 – 2010, Plán hlavných úloh Ministerstva školstva SR na rok 2009, Akčný plán politiky mládeže na rok 2009, Stratégiu konkurencieschopnosti Slovenska do roku 2010 (Národná lisabonská stratéga). Bol vypracovaný na základe reálnych potrieb používateľov, pokynov Ministerstva školstva SR, personálnych a finančných možností knižnice. Knižnica zabezpečovala úlohy v súlade so svojím poslaním – získavala, spracovávala, uchovávala a sprístupňovala odborné pedagogické informácie a tak prispievala k zvyšovaniu erudovanosti najmä pedagogických zamestnancov, k rozvoju pedagogickej teórie a praxe a vytváraniu predpokladov pre fungovanie poznatkovo orientovanej spoločnosti.

Ťažiskové úlohy 

•	Pokračovať v elektronizácii knižnice využívaním systému Virtua. Úlohy v tejto oblasti možno členiť do niekoľkých oblastí:
-	retrospektívna katalogizácia – spracovanie dokumentov z fondu knižnice do databázy,
-	elektronické spracovávanie nových dokumentov, vrátane článkov z odborných periodík,
-	elektronické spracovávanie evidencie výpožičiek a používateľov,
-	implementácia čiarového a bezpečnostného kódu  na dokumenty z fondu knižnice.
Plnenie:
Postupne sa realizovala a realizuje retrospektívna katalogizácia, elektronické spracovávanie nových dokumentov, výpožičiek, používateľov, implementácia čiarového a bezpečnostného kódu. Úloha sa plní priebežne.

•	Rozvíjať spoluprácu s profesijnými organizáciami, Ministerstvom školstva SR, Ministerstvom kultúry SR, Ústrednou knižničnou radou a Slovenskou národnou knižnicou pri riešení koncepčných a legislatívnych otázok rezortného a národného knižnično-informačného systému, pri realizácii Programu historických knižničných fondov, budovaní súborných katalógov a plnení Stratégie rozvoja slovenského knihovníctva na roky 2008 – 2013.
Plnenie:
Úloha sa plnila v priebehu celého roka. Spolupráca bola zameraná hlavne na oblasť metodiky rezortného knižnično-informačného systému. Tradične dobré kooperačné vzťahy má knižnica s Národnou pedagogickou knižnicou Komenského v Prahe a Moravskou zemskou knižnicou v Brne, Országos Pedagógiai Konyvtár és Múzeum Budapest, s ktorými spolupracuje v oblasti výmeny dokumentov, sprístupňovania informácií a výmeny skúseností v oblasti metodiky školských knižníc. Knižnica je členom Slovenskej asociácie knižníc, Spolku slovenských knihovníkov a SANETu. 

•	Metodickou činnosťou sledovať, analyzovať a usmerňovať odbornú prácu knižníc rezortu. Návrhmi legislatívnych opatrení, koncepčnými materiálmi, publikačnou, prednáškovou, školiacou a propagačnou činnosťou a ostatnými formami metodickej činnosti vytvárať predpoklady pre rozvoj a integráciu knižníc rezortu do európskych knižnično-informačných štruktúr.
Plnenie:
Úlohy v oblasti metodickej činnosti sa plnili najmä v spolupráci s Ministerstvom školstva SR, Ministerstvom kultúry SR, so Slovenskou národnou knižnicou, Národnou pedagogickou knižnicou v Prahe, s vyššími územnými celkami, krajskými školskými úradmi, vyššími územnými celkami a Metodicko-pedagogickým centrom. Boli zamerané predovšetkým na oblasť školských knižníc.

•	Skvalitňovať a rozširovať služby knižnice používateľom z celého územia Slovenskej republiky. Popri tradičných knižnično-informačných službách posilňovať využívanie elektronických dokumentov a elektronických služieb. Vytvoriť pre používateľov možnosť pripojenia na internet vlastnými notebookmi. Zabezpečiť možnosť využívania samoobslužných skenerov.
Plnenie:
V priebehu roka 2009 knižnica svojou činnosťou napĺňala tieto úlohy. Podstatne sa zvýšil počet používateľov i návštevníkov knižnice, elektronizáciou sa odstránili priestorové bariéry – čoraz viac používateľov z celého Slovenska využíva medziknižničnú výpožičnú službu, možnosť konzultácií, objednávok dokumentov a ich kópií prostredníctvom mailu a taktiež záujem vzrastá o získavanie elektronických plných textov článkov z časopisov. Medzi moderné digitálne referenčné služby patrí aj využívanie služby „Spýtajte sa knižnice“, ktorá poskytuje priestor na položenie obsahovo menej náročných odborných otázok, ako aj otázok, týkajúcich sa  služieb knižnice. Ďalšími formami elektronickej komunikácie, ktoré knižnica realizuje, sú SKYPE a ICQ, tie umožňujú poskytnúť okamžitú odpoveď na stručnú otázku nevyžadujúcu dlhšie vyhľadávanie.
 
•	Zvyšovať odbornú kvalifikáciu zamestnancov knižnice a rozvoj ľudských zdrojov
Plnenie:
Zamestnanci knižnice sa v priebehu celého roka zúčastňovali odborných seminárov zameraných na odborné činnosti v knižnici. 

8	Plán práce na rok 2009

Č.	NÁZOV ÚLOHY	Aktivita	Cieľová skupina	Zodpovedný riešiteľ	Termín	Hlavná úloha č.	

8.1 Oddelenie knižničných fondov a oddelenie knižničných a informačných služieb	
8.1.1	Akvizícia a akvizičné spracovanie dokumentov, automatizované spracovávanie prírastkov
-	akvizícia knižných dokumentov
-	akvizícia periodických dokumentov
-	akvizícia elektronických dokumentov	budovanie knižničného fondu a elektronických databáz
	používatelia

	Kurillová	priebežne	4.3.1	
8.1.2	Vyraďovanie odpísaných strát zistených pri revízii knižničného fondu a odpis strát zistených mimo revízie z roku 2004 (prírastkové čísla od 1 do 100 000)
Revízia knižničného fondu (od prírastkového čísla 100 000  a vyššie)	aktualizácia knižničného fondu

	používatelia

	Bokrosová
Gulčíková	priebežne	4.3.1	
8.1.3	Sprístupňovanie historického fondu SPK
-	konzultácie
-	Trnavské tlačiarne v 17. a 18. storočí
-	Prírodné vedy v historickom fonde SPK 
-	propagačné materiály	propagácia  historického fondu rôznymi formami práce	používatelia	Bokrosová	priebežne

marec
september
priebežne	4.3.3	
8.1.4	Návrh na vyhlásenie kníh zo 17. storočia vo fonde SPK za historický knižničný fond	zoznam kníh
	používatelia	Kurillová
Bokrosová	1. polrok	4.3.3	
8.1.5	Poskytovanie knižnično-informačných služieb:
Výpožičné služby (prezenčné, absenčné a medziknižničné),
Konzultačné služby,
Elektronické služby,
Referenčné služby,
Kopírovacie služby, 
Rešeršné služby, 
Bibliograficko-informačné služby,
Služby pre nevidiacich a zrakovo postihnutých,
Current Contens Servis,
Písanie textových dokumentov	vypožičané dokumenty, informácie, kópie, rešerše	používatelia	Gulčíková

	priebežne	4.3.2
4.5.3
4.3.5

	
8.1.6	Exkurzno-vzdelávacia činnosť – informačná výchova používateľov knižnično-informačných služieb knižnice, informačná výchova študentov Univerzity Komenského v Bratislave, žiakov stredných škôl	prednášky,
exkurzie	Katedra knižničnej a informačnej vedy FF UK, ostatné VŠ,
stredné školy
	Gulčíková	priebežne	4.3.2
4.4.4	
8.1.7	Informačná výchova – elektronické vzdelávanie používateľov	www stránka,
prezentácie
	používatelia – odborná i laická verejnosť	Gulčíková
Košecký	priebežne	4.5.1	
8.1.8	Prezentácia možností prístupu k informáciám pre slabozrakých a nevidiacich	prezentácia	používatelia – odborná i laická verejnosť	Gulčíková
Košecký	marec	4.3.2	
8.1.9	Kultúrno-vzdelávacie podujatie so zameraním na integrované vzdelávanie rómskych detí a mládeže 	seminár, výstava	používatelia – odborná i laická verejnosť	Grigar
Kurillová	1. polrok	4.3.2	
8.1.10	Kultúrno-vzdelávacie podujatia so zameraním na problematiku poznania a úcty k národným a kresťanským tradíciám 
-	slovenská menšina v Maďarsku
-	slovenské učebnice do roku 1918	výstavy,
semináre	používatelia – odborná i laická verejnosť	Grigar

Bokrosová	

2. polrok
október	4.1.1	
8.1.11	Excerpcia odbornej pedagogickej literatúry pre celoslovenskú bázu v rámci KIS3G
Bibliografia „Alternatívne školstvo na Slovensku v rokoch 2001 – 2008	elektronická databáza

tlačená a elektronická forma	používatelia – odborná i laická verejnosť

používatelia	Kurillová

	priebežne

1. polrok	4.3.4	
8.1.12	Navrhovanie vecných autorít za oblasť pedagogiky a revízia pedagogického tezauru	elektronická databáza
	SNK	Kurillová	priebežne	4.3.1	
8.1.13	Odborné semináre zamerané na sprístupňovanie elektronických databáz plných textov podľa profilácie knižnice a potrieb používateľov	   semináre, školenia
	používatelia – odborná a laická verejnosť
	Gulčíková
Košecký
	priebežne	4.3.2	
8.1.14	Prehlbovanie interaktivity v poskytovaní konzultačných služieb, referenčných služieb a informačnej výchovy prostredníctvom: 
-	služby „Spýtajte sa knižnice“
-	ICQ
-	SKYPE	internetová komunikácia	používatelia – odborná a laická verejnosť
	Gulčíková
Košecký	priebežne	4.3.2	
	
8.2 Úsek metodiky a rozvoja knižničného systému
	
8.2.1	Koordinácia bibliografickej činnosti z pedagogiky v SR, analýzy plánovanej bibliografickej produkcie a jej vyhodnotenie	analýza	SNK 	Kurillová	november	4.3.6	
8.2.2	Metodika knižnično-informačného systému v rezorte školstva
-	odborné poradenstvo
-	tvorba metodických materiálov
-	metodické návštevy
-	sprístupňovanie informácií na webovej stránke
-	analýza stavu školských knižníc v SR za rok 2008
-	správa o stave školských knižníc SR za rok 2008
-	analýza stavu akademických knižníc za rok 2008
-	podpora projektu Otvorená škola
-	spolupráca s pedagogickými a knihovníckymi periodikami	
konzultácie, 
analýzy,
tlačené dokumenty, správy	
školskí knihovníci

MŠ SR
	
Cenigová

Grigar

priebežne

máj

november

máj

priebežne	

4.4.1
4.1.2
4.2.5
4.5.2
4.3.7
4.3.8

4.4.2
4.2.5	
8.2.3	Národný projekt vzdelávania školských knihovníkov	vzdelávanie	školskí knihovníci	Grigar	priebežne	4.4.1	
8.2.4	Odborné semináre zamerané na elektronizáciu školských knižníc	prezentácie	 školskí knihovníci	Cenigová	február
október	4.4.1	
8.2.5	Medzinárodná konferencia Školské knižnice ako informačné a kultúrne centrá škôl	konferencia	školské knižnice	Cenigová	máj	4.3.8	
8.2.6	Príprava a administrácia rozvojového projektu Elektronizácia a revitalizácia školských knižníc 2009 	projekt	MŠ SR	Cenigová	1. – 3. štvrťrok	4.4.1	
8.2.7	Aktualizácia adresára školských knižníc	adresár	metodika	Cenigová	priebežne	4.3.8	
8.2.8	Príprava a realizácia česko-slovenského projektu Záložka do knihy spojuje školy	projekt	školské knižnice	Cenigová	3. štvrťrok	4.3.8	
8.2.9	Príprava a realizácia Súťaže o najzaujímavejšie podujatie školskej knižnice k Medzinárodnému dňu školských knižníc	súťaž	školské knižnice 	Cenigová	3. – 4. štvrťrok	4.3.8	
8.2.10	Edičná činnosť 
Zborník z 3. medzinárodnej konferencie Školské knižnice ako informačné a kultúrne centrá škôl.	
elektronický zborník

	Cenigová	október	4.4.1	
8.2.11	Spolupráca a činnosť v profesijných knihovníckych a pedagogických organizáciách	stanoviská, návrhy, seminár	Slovenská asociácia knižníc, 
Spolok slovenských knihovníkov	Grigar
Kurillová
Cenigová	priebežne	4.3.10	
8.2.12	Celoslovenský seminár Aktivity akademických knižníc vysokých škôl SR pre zabezpečenie vedy, vzdelávania a techniky prostredníctvom informačného vzdelávania	seminár	zamestnanci akademických knižníc realizujúci informačné vzdelávanie na VŠ	Grigar	november	4.3.8	
8.2.13	Adresár akademických knižníc	brožúra	akademické knižnice
  	Grigar	máj	4.3.8	
8.2.14	Projekty pre vedu a výskum na VŠ SR a nové úlohy akademických knižníc na roky 2009 – 2013	seminár	riaditelia akademických knižníc	Grigar	máj	4.3.8	
8.2.15	Týždeň slovenských knižníc 
-	Prezentácia elektronických zdrojov z oblasti pedagogiky
-	Deň otvorených dverí	prezentácie, výstava	používatelia – odborná i laická verejnosť	Grigar
Gulčíková	marec	4.3.2	
8.2.16	Propagácia knižnice	letáky, články	používatelia – odborná i laická verejnosť	Grigar
Kurillová
Cenigová
Košecký
Gulčíková	priebežne	4.3.2	
8.2.17	Zabezpečovanie prevádzky a aktualizácie systému VIRTUA v SPK	údržba a správa	SPK
	Košecký	priebežne	4.3.9	
8.2.18	Správa a aktualizácia webovej stránky SPK	www stránka	používatelia – odborná i laická verejnosť	Košecký	priebežne	4.3.2	
8.2.19	Monitorovanie projektov ESF s možnosťou zapojenia knižnice
	informácie	SPK	Grigar	priebežne		
8.2.20	Zvyšovanie odbornej kvalifikácie zamestnancov			Grigar	priebežne	4.3.11	

8.3 Úsek ekonomiky a prevádzky
	
8.3.1	Ročná uzávierka a správa o výsledkoch hospodárenia za r. 2008	správa	 MŠ SR	Fisterová	január		
8.3.2	Rozpracovanie rozpočtu na rok 2009	súbory	MŠ SR	Fisterová	január		
8.3.3	Správa o vybavovaní sťažností a petícií za rok 2008	správa	MŠ SR	Kurillová	február	4.2.1	
8.3.4	Plán hlavných úloh a plán práce na rok 2009	plán	MŠ SR	Grigar	január	4.2.2	
8.3.5	Vyhodnotenie plánu práce za rok 2008	správa	MŠ SR	Grigar	marec	4.2.3	
8.3.6	Správa o výsledku hospodárenia za prvý a tretí štvrťrok 2009	správa 	MŠ SR	Fisterová 	apríl
október		
8.3.7	Správa o výsledkoch hospodárenia za prvý polrok 2009	materiál	MŠ SR	Fisterová 	júl		
8.3.8	Návrh rozpočtu na rok 2010	materiál	MŠ SR	Fisterová 	december		
8.3.9	Príprava ročnej uzávierky a rozboru o hospodárení za rok 2009	materiál	MŠ SR	Fisterová 	december		
8.3.10	Ročné zúčtovanie dane pracovníkov za rok 2008	vyplnenie tlačív	Daňový úrad	Martinková	marec		
8.3.11	Zabezpečenie ekonomicko-hospodárskej prevádzky knižnice		SPK	Fisterová 	priebežne		
8.3.12	Priebežná kontrola v počte 4
	zápis	SPK	Fisterová 	priebežne		
8.3.13	Plán hlavných úloh a plán práce na rok 2010	materiál	MŠ SR	Grigar	december	4.2.6	

Oddelenie knižničných fondov a služieb

8.1.1	Akvizícia a akvizičné spracovanie dokumentov, automatizované spracovávanie prírastkov (báza AKVI, báza Katalóg SPK, báza Katalóg periodík), budovanie služobných lístkových katalógov 
•	Akvizícia knižných publikácií
•	Akvizícia periodických dokumentov
•	Akvizícia elektronických dokumentov
•	Akvizičné spracovanie
•	Katalogizačné spracovanie

Ukazovateľ	2005	2006	2007	2008	2009
	
KJ
spolu	297 727	299 733	302 066	303 570	305 032	
Náklady na nákup
knižničného fondu	19 418 €	18 323 €	18 633 €	17 680 €	23 077 €	
Počet titulov
dochádz. periodík	135	115	113	107	105	
- z toho cudzojaz.	61
	42	39	34	33	
Prírastky KJ
	1 170	1 073	1 539	1 411	2 216	
Povinné výtlačky	565	190	8	32	0

Stav knižničného fondu k 31. 12. 2009 bol 305 032 knižničných jednotiek. Prírastok  knižného fondu bol 2 848 knižničných jednotiek. V porovnaní s rokom 2008 bol prírastok o 371 knižničných jednotiek väčší. Prírastky boli zaevidované a spracované v zmysle príslušných pravidiel. Počet titulov získaných a spracovaných periodík je spolu 105, počet zahraničných titulov je 33. Knižnica menej kupuje printové periodiká vzhľadom k tomu, že má licencovaný prístup k plnotextovým zahraničným databázam. 
•	Kúpa – počet získaných titulov dokumentov v počte 2 216 bol limitovaný pridelenými finančnými prostriedkami na nákup dokumentov. V porovnaní s rokom 2008 sa  zakúpilo viac titulov a exemplárov dokumentov (o 805), čo bolo umožnené aj dodatočným pridelením finančných prostriedkov na nákup dokumentov koncom roka.
•	Výmena – formou výmeny knižnica zaradila do fondu 13 knižničných jednotiek. Výmena sa uskutočňuje na základe zmluvy s Moravskou zemskou knižnicou v Brne a s Országos Pedagógiai Konyvtár és Múzeum v Budapešti.
•	Dar – touto formou získala knižnica 740 knižničných jednotiek.
Spracovanie vo Virtue (retrospektívna katalogizácia) – novovytvorené alebo modifikované záznamy: 574 (nie nové prírastky)
Pridávanie holdingov a exemplárov, doplnenie čiarového kódu: 2 440

8.1.2	Vyraďovanie odpísaných strát zistených pri revízii knižničného fondu knižnice a odpis strát zistených mimo revízie z roku 2004 (prírastkové čísla od 1 do 100 000)

Revízia sa vykonáva  v súlade so zákonom o knižniciach a s vyhláškou Ministerstva kultúry SR č. 421/2003 Z. z., ktorou sa ustanovujú podrobnosti o spôsobe vedenia odbornej evidencie, vyraďovaní a revízii knižničného fondu v knižniciach. Vykonané práce: vyradenie stratených kníh v prírastkovom zozname a zapísanie do zoznamu úbytkov – 1 507 titulov, vytváranie a vytlačenie  zoznamu vyradených, stratených a poškodených kníh, aktualizácia naskenovaného generálneho katalógu – vymazanie 1 291 katalogizačných záznamov, aktualizácia záznamov v súbornom katalógu. V roku 2009 prebiehalo vyraďovanie knižničných jednotiek od prírastkového čísla 147 000 po 182 000.

8.1.3   Sprístupňovanie historického fondu SPK

Historický fond a fond výročných školských správ je sprístupňovaný od roku 2006 v elektronickej forme na webovej stránke knižnice a vo forme tematických výstav. V roku 2009 boli pripravené výstavy: Trnavské tlačiarne v 17. a 18. storočí, Prírodné vedy v historickom fonde SPK. K výstavám boli vytlačené aj propagačné letáčiky. 
V roku 2009 bolo zreštaurovaných 5 kníh zo 16. storočia, v celkovej sume reštaurátorských prác 2 500 €. 

8.1.4	Návrh na vyhlásenie kníh zo 17. storočia vo fonde SPK za historický knižničný fond  

Knihy zo 17. storočia vo fonde knižnice boli vyhlásené Ministerstvom kultúry SR za historický knižničný fond

8.1.5   Poskytovanie služieb:
Výpožičné služby – prezenčné, absenčné, medziknižničné
Konzultačné služby
Referenčné  služby
Kopírovacie služby 
Rešeršné služby
Bibliograficko-informačné služby

Ukazovateľ	2005	2006	2007	2008	2009
	
Počet používateľov	2 020	2 998	2 665	2 687	2 653	
Počet návštev	31 111	34 888	38 907	50 089	56 095	
Výpožičky
spolu	42 369	41 910	36 055	34 248	35 809	
-	z toho
prezenčné	21 671	24 343	14 672	13 811	16 065	
MVS	298
	985	1 394	1 542	1 488	
Rešerše
	360	288	303	265	181	

V knižnici sa v roku 2009 zaregistrovalo 2 653 používateľov, počet návštev bol 56 095 a každým rokom toto číslo narastá, počet výpožičiek bol  spolu  35 809, z toho bolo absenčne vypožičaných  18 256 dokumentov, prezenčne 16 065 dokumentov. Služby študovne využilo 1 831 používateľov,  ktorí preštudovali 8 298 kníh a 7 767 periodík, čo je výrazné zvýšenie oproti predchádzajúcemu roku. Medziknižničnou výpožičnou službou sa vypožičalo používateľom z celého Slovenska 1 488 knižničných jednotiek. Z dôvodu nedodržania výpožičnej doby sa poslalo používateľom 125 riaditeľských upomienok (323 nevrátených knižničných jednotiek), kladne bolo vybavených 96 (249 vrátených knižničných jednotiek). Používateľom, ktorí si nesplnia povinnosť vrátiť požičané dokumenty, knižnica neposkytuje svoje služby.
Rešeršné služby sa poskytovali nielen z interných, ale i z externých databáz – z uvedených databáz sa vypracovalo 181 rešerší. Počet rešerší, ktoré si používatelia vypracovali sami, prípadne s pomocou konzultanta, pričom využívali i zdroje informácií na internete, sa nedá vyčísliť. Používatelia využívali  databázy, ktoré knižnica vlastní, respektíve ku ktorým má licencovaný prístup:
•	Pedagogická bibliografická databáza (EDT)
•	Slovenská národná bibliografia
•	Česká národná bibliografia
•	WOS
•	EBSCO 
•	SCOPUS
•	Springer Link

Knižnica poskytuje aj službu SUBITO – kooperatívny systém na online vyhľadávanie, objednávanie a expresné dodávanie dokumentov v elektronickej forme maximálne do 72 hodín. Združenie SUBITO tvorí takmer 40 prevažne nemeckých knižníc, ktorých fondy obsahujú približne 1 milión titulov periodík zo všetkých oblastí vedy, ekonomiky a spoločnosti.  
Lístkový katalóg knižnice, ktorý sa budoval do roku 2004, lístkové katalógy historického fondu a výročných školských správ sú zdigitalizované a vystavené na webovej stránke knižnice spolu s metodickými pokynmi na vyhľadávanie pre návštevníkov stránky. Po prechode knižnice na systém Virtua sa záznamy o dokumentoch do roku 2004 stali súčasťou elektronického katalógu Slovenskej knižnice. 
Vzrástol počet odborných konzultácií používateľom aj v súvislosti so zavedením moderných komunikačných technológií ICQ, SKYPE a služby „Spýtajte sa knižnice“. V roku 2009 sa  poskytlo 8 089 ústnych, telefonických a elektronických konzultácií. 
Špeciálne služby knižnice boli určené používateľom z radov vedy, výskumu, riadiacich orgánov rezortu. Zamerané boli na sprístupňovanie plnotextových informácií z fondu periodík knižnice.

8.1.6  Exkurzno–vzdelávacia činnosť – informačná výchova používateľov knižnično-informačných služieb knižnice, informačná výchova študentov Univerzity Komenského Bratislava, žiakov stredných škôl

Realizovali sa všetky formy informačnej výchovy používateľov od individuálnych konzultácií po organizované exkurzie v knižnici. Exkurzie boli zamerané na informačnú výchovu – činnosť a služby knižnice pre prvé ročníky študentov Univerzity Komenského Bratislava – uskutočnili sa na základe zmluvy s Katedrou knižničnej a informačnej vedy Filozofickej fakulty a Pedagogickej fakulty Univerzity Komenského Bratislava a Strednej odbornej školy knihovníckych a informačných štúdií v Bratislave. Exkurzie v počte osem sa organizovali na začiatku semestrov. Deň otvorených dverí počas Týždňa slovenských knižníc bol zameraný aj na informačnú výchovu s témou využívania služieb a elektronických databáz v knižnici.

8.1.7   Informačná výchova – elektronické vzdelávanie používateľov

Elektronické vzdelávanie používateľov zahŕňalo predovšetkým individuálne oboznamovanie nových používateľov s prácou s počítačmi pri využívaní výpožičného knižnično-informačného systému Virtua. Úloha sa plní priebežne.

8.1.8.1	Prezentácia možnosti prístupu k informáciám pre slabozrakých a nevidiacich

Knižnica prezentovala nasledovné technológie:
•	„Čítacia lupa“ – pomáha pri vypĺňaní formulárov a slúži na čítanie tlačených textov (kníh, periodík...). 
•	Program Magic je určený slabozrakým používateľom, umožňuje zväčšenie plochy na monitore počítača. 
•	Zvukový program Jaws v spolupráci s technickým zariadením Braille Voyager "číta" pracovnú plochu a konvertuje aktuálny obsah do braillovho písma.

8.1.9   Kultúrno-vzdelávacie podujatie so zameraním na integrované vzdelávanie rómskych detí a mládeže

Úloha bude splnená v priebehu roka 2010.

8.1.10  Kultúrno-vzdelávacie podujatia so zameraním na problematiku poznania a úcty k národným a kresťanským tradíciám 

Úloha nebola splnená. Z dôvodu osláv 20. výročia Slovenského ústavu v Békešskej Čabe bola úloha presunutá na rok 2010. 
Bola sprístupnená výstavka  Slovenské učebnice do roku 1918 vo fondoch SPK.

8.1.11  Excerpcia odbornej pedagogickej literatúry pre celoslovenskú bázu v rámci KIS3G

Úloha sa plní priebežne. Do celoslovenskej bázy dát knižnica v roku 2009 spracovala 1 256 článkov z 21 titulov odborných pedagogických periodík. Databáza je na internete prístupná používateľom z celého Slovenska i zo zahraničia.

8.1.12  Navrhovanie vecných autorít za oblasť pedagogiky a revízia pedagogického tezauru

Do Slovenskej národnej knižnice bolo zaslaných spolu 1 594 návrhov vecných autorít, čo je o 600 viac oproti roku 2008. Revízia pedagogického tezauru bola dokončená.

8.1.13 Odborné semináre zamerané na sprístupňovanie elektronických databáz plných textov podľa profilácie knižnice a potrieb používateľov

Úloha bola splnená prezentáciou databázy SCOPUS.

8.1.14 Prehlbovanie interaktivity v poskytovaní konzultačných služieb, referenčných služieb a informačnej výchovy prostredníctvom služieb
 „Spýtajte sa knižnice“
 ICQ
SKYPE

Úloha sa plnila priebežne.

Úsek  metodiky a rozvoja  knižničného systému

8.2.1 Koordinácia bibliografickej činnosti z  pedagogiky v Slovenskej republike, analýzy plánovanej bibliografickej produkcie a jej vyhodnotenie

Koordinácia bibliografickej činnosti z  pedagogiky, evidencia a sledovanie pripravovaných bibliografií, analýza plánovanej bibliografickej činnosti a jej vyhodnotenie sa realizovalo v spolupráci so Slovenskou národnou knižnicou. Úlohu a plnenie sleduje Slovenská národná knižnica s cieľom odstránenia duplicity a multiplicity v bibliografickej činnosti v Slovenskej republike. 

8.2.2  Metodika knižnično-informačného systému v rezorte školstva

Metodická činnosť v knižniciach rezortu školstva sa realizovala rôznymi formami – odborným poradenstvom, metodickými konzultáciami a návštevami, tvorbou metodických materiálov, odbornými seminármi, publikačnou, prednášateľskou, školiacou a propagačnou činnosťou, celoslovenským a medzinárodným projektom na podporu zvyšovania čitateľskej úrovne žiakov základných a stredných škôl, a to i nad rámec plánovaných činnosti. Realizácia:
•	Odborná poradenská a konzultačná služba pre školských knihovníkov vo forme elektronickej pošty (1 188 konzultácií), telefonicky (279 konzultácií) a osobne (18 konzultácií, a to metodické návštevy v školských knižniciach (slávnostné otvorenie školskej knižnice v Základnej škole na Rajčianskej ulici v Bratislave, Základnej škole s materskou školou v Kolte a slávnostná akadémia pri príležitosti 45. výročia založenia Základnej školy v Turzovke – Bukovine)  alebo osobné návštevy školských knihovníkov v knižnici
•	Vypracovanie a aktualizácia metodických materiálov (adresár regionálnych knižníc poskytujúcich odborné poradenstvo pre školské knižnice, propagačný leták Štruktúra webu časti Školské knižnice v rámci Slovenskej pedagogickej knižnice, metodické usmernenie k zlučovaniu školskej a obecnej knižnice..., vzorový delimitačný protokol o odovzdaní a prevzatí obecnej knižnice a iné)
•	Spolupráca pri vypracovaní Výkazu o školskej a akademickej knižnici za rok 2010 Škol (MŠ SR) 10 - 01
•	Priebežná aktualizácia informácií a dokumentov vhodných pre činnosť školských knižníc a uľahčujúcich prácu školským knihovníkom v rámci webovej stránky knižnice (časť Školské knižnice)
•	Vypracovanie analýzy stavu školských knižníc v Slovenskej republike za rok 2008 
•	Správa o stave školských knižníc za rok 2008 (informatívny materiál pre Ministerstvo školstva SR)
•	Prednášková činnosť na domácej konferencii (Analýza stavu školských knižníc za rok 2008 – 3. medzinárodná konferencia Školské knižnice ako informačné a kultúrne centrá škôl, 14. máj 2009, Univerzitná knižnica v Bratislave) a zahraničnej konferencii (Činnosť Slovenskej pedagogickej knižnice ako metodického centra školských knižníc v SR – Informační gramotnost – vědomosti a dovednosti pro život, 25. – 26. november 2009, Moravská zemská knižnica v Brne, Česká republika)
•	Publikačná činnosť v domácich a zahraničných pedagogických a knihovníckych periodikách (Učiteľské noviny, Knižnica, Knižná revue, ITlib. Informačné technológie a knižnice, Čtenář) o činnosti školských knižníc. Celkovo bolo publikovaných 9 článkov
•	Propagačná činnosť v elektronických médiách (Slovenská televízia a regionálna televízia KTV) a printových médiách (Tlačová agentúra SR a denník SME) o činnosti školských knižníc
•	Spolupráca s Ministerstvom školstva SR, so Štátnym pedagogickým ústavom a s Katedrou knižničnej a informačnej vedy Filozofickej fakulty Univerzity Komenského Bratislava na zapracovaní informačnej výchovy vo forme prierezovej témy do Štátnych vzdelávacích programov ISCED 1 – Primárne vzdelávanie, ISCED 2 – Nižšie sekundárne vzdelávanie
•	Štatistické spracovanie údajov o činnosti knižnice za rok 2008
•	Štatistické spracovanie údajov o neperiodických publikáciách za rok 2008

8.2.3  Národný projekt vzdelávania školských knihovníkov

Knižnica pracovala na návrhu Národného projektu vzdelávania školských knihovníkov a revitalizácie školských knižníc (formou doplnenia knižničného fondu). Návrh bol neskôr Ministerstvom školstva SR zmenený na prípravu Národného projektu vzdelávanie knihovníkov a revitalizácia knižníc. Cieľom projektu bolo podporiť inovatívne metódy, nástroje a formy vzdelávania v základných a stredných školách prostredníctvom školských knižníc, a to konkrétne ich virtualizáciou a sprístupnením digitálneho obsahu.

8.2.4 Odborné semináre zamerané na elektronizáciu školských knižníc

Knižnica zorganizovala dva odborné semináre pre školských knihovníkov. Odborného seminára Prezentácia knižničných systémov pre školských knihovníkov sa zúčastnilo 11 prednášajúcich a 50 účastníkov, ktorým bol prezentovaný knižnično-informačný systém Dawinci, Clavius, Knižnično-informačný systém pre malé a stredné knižnice (KIS MaSK), Proflib a KIS Advanced Rapid Library. Odborného seminára Prezentácia knižnično-informačného systému Clavius pre školských knihovníkov z rozvojového projektu „Elektronizácia a revitalizácia školských knižníc 2009“ sa zúčastnili traja prednášajúci a 29 účastníkov. 

8.2.5 Medzinárodná konferencia Školské knižnice ako informačné a kultúrne centrá škôl

Knižnica zorganizovala 3. medzinárodnú konferenciu Školské knižnice ako informačné a kultúrne centrá škôl 14. mája 2009  pre viac ako sto školských knihovníkov z celého Slovenska, ako aj ďalších zástupcov pedagogickej a knihovníckej verejnosti zo Slovenskej republiky i z Českej republiky. Záštitu nad konferenciou prevzal podpredseda vlády a minister školstva SR Ján Mikolaj. Na konferencii sa prezentoval súčasný stav školských knižníc, prínos elektronizácie, revitalizácie a internetizácie školských knižníc pre rozšírenie a skvalitnenie knižnično-informačných služieb v rámci informačnej spoločnosti, rozvoj čitateľskej gramotnosti vo vyučovacích predmetoch v základných a stredných školách, využívanie školských knižníc pri plnení školských vzdelávacích programov a premena klasických školských knižníc na multimediálne školské knižnice.

8.2.6 Príprava a administrácia rozvojového projektu Elektronizácia a revitalizácia školských knižníc 2009

Knižnica bola Ministerstvom školstva SR poverená administráciou rozvojového projektu „Elektronizácia a revitalizácia školských knižníc 2009“ a zabezpečovala aj účasť vo výberovej komisii na hodnotenie a výber žiadostí predložených v rámci rozvojového projektu. Na realizáciu rozvojového projektu vyčlenilo Ministerstvo školstva SR finančnú sumu 265 551 €. V rámci rozvojového projektu bolo predložených 411 žiadostí, finančné prostriedky získalo 83 školských knižníc v základných a stredných školách.

8.2.7 Aktualizácia adresára školských knižníc

Knižnica priebežne aktualizovala adresár školských knižníc podľa zaslaných formulárov (kópií) o zriadení alebo zrušení školských knižníc

8.2.8 Príprava a realizácia česko-slovenského projektu Záložka do knihy spojuje školy

V spolupráci s Národnou pedagogickou knižnicou Komenského v Prahe pri príležitosti Medzinárodného mesiaca školských knižníc po prvýkrát realizovala česko-slovenský projekt Záložka do knihy spojuje školy. Do projektu sa zapojilo 5 643 českých žiakov (55 základných škôl a dve stredné školy) a 19 447 slovenských žiakov (164 základných škôl a 42 stredných škôl). Cieľom projektu bolo nadviazanie kontaktov medzi českými a slovenskými školami a podpora čítania prostredníctvom výmeny záložiek. Výmena záložiek medzi školami sa realizovala v mesiaci október.

8.2.9 Príprava a realizácia Súťaže o najzaujímavejšie podujatie školskej knižnice k Medzinárodnému dňu školských knižníc
Knižnica pripravila, spropagovala, realizovala a vyhodnotila 5. ročník „Súťaže o najzaujímavejšie podujatie školskej knižnice“ k Medzinárodnému dňu školských knižníc 26. októbra 2009 na tému Školské knižnice: Veľký obraz – divadelné stvárnenie najzaujímavejšieho príbehu. Záštitu nad súťažou prevzal podpredseda vlády a minister školstva SR Ján Mikolaj. Do súťaže sa prihlásilo 281 školských knižníc zo základných škôl a stredných škôl a jeden nesúťažiaci subjekt. Do hodnotiaceho kola postúpilo 264 školských knižníc zo základných škôl a stredných škôl. Odborná komisia ocenila desať víťazov súťaže finančnou sumou 5 560 €.  Školské knižníc použili finančné prostriedky na nákup kníh podľa vlastného výberu do svojich knižničných fondov.

8.2.10	Edičná činnosť

Knižnica vydala elektronický zborník z 3. medzinárodnej konferencie Školské knižnice ako informačné a kultúrne centrá škôl v počte 150 kusov. Distribuovala ho účastníkom medzinárodnej konferencie. Zborník je sprístupnený širokej verejnosti aj na webovej stránke knižnice, a to v časti Školské knižnice vo formáte pdf.

8.2.11 Spolupráca a činnosť v profesijných knihovníckych a pedagogických organizáciách

Spolupráca vyplýva z funkcie knižnice ako ústrednej rezortnej knižnice s celoslovenskou pôsobnosťou, ako aj z funkcie metodického pracoviska pre školské a akademické knižnice.

•	Činnosť v odborných komisiách a sekciách
•	Spolupráca s Národnou pedagogickou knižnicou Komenského v Prahe
•	Spolupráca s Moravskou zemskou knižnicou v Brne
•	Spolupráca so Slovenskou národnou knižnicou 
•	Spolupráca s Centrom vedecko-technických informácií SR a s ostatnými knižnicami
•	Spolupráca s Metodicko-pedagogickým centrom
•	Spolupráca so Štátnym pedagogickým ústavom
•	Spolupráca so Štátnym inštitútom odborného vzdelávania
•	Spolupráca s Ústavom informácií a prognóz školstva

Úloha sa plní priebežne ako:
•	Spolupráca a aktívna činnosť v profesijných knihovníckych organizáciách (Slovenská asociácia knižníc – aktívna práca v sekcii akademických knižníc, Spolok slovenských knihovníkov)
•	Slovenská národná knižnica – aktívna činnosť v komisiách (Národná komisia pre služby, Koordinačná rada pre bibliografickú činnosť) a pracovných skupinách (pracovná skupina v rámci projektu KIS3G PS03 – spracovanie dokumentov, FRBR, MARC21, AACR2, súborný katalóg, autority, akvizícia a PS02 – OPAC a Web Gateway, InfoStation a Ad hoc správy); ústredná metodička pre školské knižnice bola menovaná za členku Metodickej rady odboru pre knižničný systém SR Slovenskej národnej knižnice ako poradného orgánu riaditeľa Slovenskej národnej knižnice

8.2.12 Celoslovenský seminár Aktivity akademických knižníc vysokých škôl SR pre zabezpečenie vedy, vzdelávania a techniky prostredníctvom informačného vzdelávania

Namiesto tohto seminára bolo zrealizované obsahové a organizačné zabezpečenie a vyhodnotenie 2. etapy celoslovenského informačného prieskumu o informačnej gramotnosti študentov vysokých škôl v SR – IGPAK 2 (Informačná gramotnosť používateľov akademických knižníc) v spolupráci so Slovenskou asociáciou knižníc. IGPAK 2 bol zároveň prezentovaný na seminári akademických knižníc 16. júna 2009 v Žiline.

8.2.13 Adresár akademických knižníc

Adresár akademických knižníc bol aktualizovaný, pripravený do tlače a distribuovaný v printovej a v elektronickej forme. Je sprístupnený na webovej stránke knižnice v časti Akademické knižnice a na portáli InfoLib v časti Adresáre knižníc.

8.2.14 Seminár Projekty pre vedu a výskum na VŠ SR a nové úlohy akademických knižníc na roky 2009 – 2013 

Bola zrealizovaná príprava projektu Informačné vzdelávanie v podmienkach slovenských verejných vysokých škôl pre grantový systém Ministerstva kultúry SR.

8.2.15 Týždeň slovenských knižníc
Prezentácia elektronických zdrojov z oblasti pedagogiky
Deň otvorených dverí

Úloha bola splnená.

8.2.16 Propagácia knižnice

Propagácia knižnice bola zameraná na prezentovanie výsledkov činností a služieb prostredníctvom edičnej a publikačnej činnosti v odborných knihovníckych a pedagogických periodikách a novinách. V pravidelnej rubrike v časopise Naša škola pod názvom „Slovenská pedagogická knižnica odporúča“ informovala o novinkách z oblasti pedagogiky (publikácie a články zamerané na pedagogiku v predškolských zariadeniach a na 1. stupni základnej školy). Knižnica pripravila a distribuovala celú radu propagačných materiálov o svojich knižnično-informačných službách a organizovaných podujatiach, zvlášť o podujatiach pre školské knižnice a o ich činnosti. Propagačný charakter mala aj akcia zápis nových používateľov a registrácia na rok 2009 bezplatne a odpustenie sankčných poplatkov v Týždni slovenských knižníc. Knižnica sa snažila propagovať svoje služby aj prostredníctvom sprievodných podujatí, ako bol Deň otvorených dverí.

8.2.17 Zabezpečovanie prevádzky a aktualizácie systému VIRTUA v SPK

Úloha sa plnila priebežne.

8.2.18 Správa a aktualizácia webovej stránky SPK

Úloha sa plnila priebežne.

8.2.19 Monitorovanie projektov ESF s možnosťou zapojenia knižnice

Úloha sa plnila priebežne.

8.2.20 Zvyšovanie odbornej kvalifikácie zamestnancov
Zamestnanci knižnice sa zúčastňovali na odborných podujatiach, seminároch a školeniach s cieľom rozšíriť svoje odborné znalosti a vymeniť si skúsenosti so zamestnancami iných knižníc.

Úsek ekonomiky a prevádzky

8.3.1 – 8.3.13 Úlohy úseku ekonomiky a prevádzky sa realizovali v predpísaných termínoch. 

Úlohy v oblasti riadenia sa zabezpečovali prostredníctvom porád vedenia knižnice, jednotlivých oddelení/úsekov a vydávaním interných smerníc a príkazov so zámerom zabezpečiť ekonomicko-prevádzkový chod  a odbornú činnosť knižnice v zmysle príslušnej legislatívy. Pozornosť sa venovala koordinácii činnosti všetkých organizačných zložiek a zvyšovaniu efektívnosti knižnično-informačnej práce. V priebehu roka vedenie knižnice  zabezpečovalo uplatňovanie zákona č. 428/2002 Z. z. o ochrane osobných údajov, zákona č. 211/2000 Z. z. o slobodnom prístupe k informáciám, zákona č. 523/2003 Z. z. o verejnom obstarávaní,  zákona č. 502/2001 Z. z. o finančnej kontrole a vnútornom audite, zákona č. 311/2001 Z. z., zákona č. 552/2003 Z. z. o výkone práce vo verejnom záujme, zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme, zákona č. 461/2003 Z. z. o sociálnom poistení. V oblasti ekonomického zabezpečenia knižnica zabezpečovala uplatnenie legislatívnych noriem a metodických pokynov zákona č. 291/2002 Z. z. o štátnej pokladnici, zákona č. 523/2004 Z. z. o rozpočtových pravidlách v znení neskorších predpisov, zákona č. 431/2002 Z. z. o účtovníctve.
Plnenie Plánu hlavných úloh knižnice za rok 2009 bolo kontrolované k 30. júnu 2009 a k 31. decembru 2009. Knižnica nemala samostatný útvar kontrolnej činnosti, prípadne zamestnanca s pracovnou náplňou zameranou na kontrolnú činnosť. Vykonávanie predbežnej a priebežnej finančnej kontroly v knižnici určuje interný predpis vypracovaný v zmysle zákona č. 165/2008 Z. z., ktorým sa mení a dopĺňa zákon č. 502/2001 Z. z. o finančnej kontrole a vnútornom audite. Za odbornú činnosť jednotlivých oddelení a úsekov zodpovedajú ich vedúci zamestnanci, za kontrolu činnosti celej organizácie zodpovedá riaditeľ knižnice. Vykonávaním predbežnej finančnej kontroly v zmysle interného predpisu bola poverená ekonómka knižnice, v prípade jej neprítomnosti zástupkyňa riaditeľa a riaditeľ. Neboli zistené nedostatky. 

8   Hodnotenie a analýza vývoja organizácie v danom roku

Knižnica si dokázala vybudovať kultúrnu identitu vyplývajúcu z prostredia, v ktorom pôsobí, transferom odborných pedagogických informácií sa opäť dostala do spoločensko-kultúrneho povedomia odbornej pedagogickej i laickej verejnosti a stala sa súčasťou knižnično-informačného systému na Slovensku. Vo viacerých oblastiach došlo k pokroku v porovnaní s predchádzajúcim stavom – v riešení elektronizácie, rozsahu a kvalite poskytovaných služieb, metodickej činnosti školských a akademických knižníc a pod.
Zapojením sa do Projektu KIS3G sa knižnica stala súčasťou elektronického systému knižníc Slovenskej republiky. Knižnica sa mení. Stáva sa z nej otvorená inštitúcia, ktorá sa už nespolieha iba na vlastný knižničný fond. Vyrovnáva sa s  rastom objemu a diverzitou tradičných (papierových) i netradičných (najmä elektronických) dokumentov. Kooperuje a vymieňa si informácie a dokumenty bez ohľadu na geografické, politické a kultúrne hranice a v čoraz väčšej miere zabezpečuje služby z externých informačných zdrojov. Z prevažne uzavretej inštitúcie na zhromažďovanie, spracúvanie a uchovávanie fondov sa stáva otvorenou inštitúciou, ktorá sprostredkúva informácie prostredníctvom najnovších technológií, ako sú napríklad moderné elektronické komunikátory ICQ a SKYPE, a zároveň je  knižnica zapojená do spoločného projektu slovenských knižníc „Spýtajte sa knižnice“. V oblasti metodiky školských knižníc veľmi pozitívne hodnotíme predovšetkým  spoluprácu knižnice s Ministerstvom školstva SR, ktoré podporuje všetky naše aktivity. Knižnica zorganizovala pod záštitou podpredsedu vlády a ministra školstva SR Jána Mikolaja 14. mája 2009 3. medzinárodnú konferenciu „Školské knižnice ako kultúrne a informačné centrá škôl“, ktorej sa zúčastnilo 120 účastníkov – školskí knihovníci, riaditelia základných a stredných škôl, odborná pedagogická a knihovnícka verejnosť a traja zahraniční hostia. Knižnica v spolupráci s Ministerstvom školstva SR zrealizovala rozvojový projekt „Elektronizácia a revitalizácia školských knižníc 2009“. Z predložených 411 žiadostí zriaďovateľov základných a stredných škôl o poskytnutie účelových finančných prostriedkov na realizáciu spomínaného rozvojového projektu bolo vybraných 83 školských knižníc. Knižnica zrealizovala celoslovenský a medzinárodný projekt na podporu zvyšovania čitateľskej úrovne žiakov základných a stredných škôl. Celoslovenský projekt sa konal pod záštitou podpredsedu vlády a ministra školstva SR Jána Mikolaja. Bol to 5. ročník „Súťaže o najzaujímavejšie podujatie školskej knižnice“ k Medzinárodnému dňu školských knižníc 26. 10. 2009. Ocenené školské knižnice použili finančné prostriedky na nákup kníh podľa vlastného výberu do svojich knižničných fondov. Medzinárodný projekt „Záložka do knihy spojuje školy“ zorganizovala knižnica v spolupráci s Národnou pedagogickou knižnicou Komenského v Prahe s cieľom nadviazať kontakty medzi českými a slovenskými základnými a strednými školami prostredníctvom výmeny záložiek do kníh a podporiť čítanie u žiakov. Pre lepšiu informovanosť školských knihovníkov v oblasti elektronizácie školských knižníc zorganizovala dve prezentácie knižnično-informačných systémov vhodných pre školské knižnice. Knižnica pracovala na príprave návrhu Národného projektu vzdelávania školských knihovníkov a revitalizácie školských knižníc (formou doplnenie knižničného fondu), ktorý bol neskoršie zmenený Ministerstvom školstva SR na návrh Národný projekt vzdelávanie knihovníkov a revitalizácia knižníc. Cieľom projektu bolo podporiť inovatívne metódy, nástroje a formy vzdelávania v základných a stredných školách prostredníctvom školských knižníc, a to konkrétne ich virtualizáciou a sprístupnením digitálneho obsahu. 
Aj na úseku metodiky akademických knižníc knižnica zintenzívnila svoju činnosť. Vypracovala štyri metodické usmernenia k činnosti akademických knižníc. Pripravila, organizačne zabezpečila a vyhodnotila 2. etapu celoslovenského informačného prieskumu o informačnej gramotnosti študentov vysokých škôl v SR – IGPAK 2 v spolupráci so Slovenskou asociáciou knižníc. Pripravila projekt Informačné vzdelávanie v podmienkach slovenských verejných vysokých škôl pre grantový systém Ministerstva kultúry SR.
Rozpočet knižnice na rok 2009 umožnil dokončiť skvalitnenie a spríjemnenie pracovného prostredia pre zamestnancov knižnice výmenou starého opotrebovaného nábytku v kanceláriách za modernejší a účelnejší.
Môžeme konštatovať, že knižnica zachytila moderné trendy slovenského knihovníctva. Stala sa knižnicou, do ktorej používatelia radi chodia získavať nové informácie, načerpať vedomosti a kde sa dobre cítia. A uspokojovanie informačných potrieb požívateľov je náš hlavný cieľ a zmysel našej existencie.

9	Hlavné skupiny užívateľov výstupov organizácie

Knižnica je v zmysle príslušných legislatívnych noriem povinná zabezpečovať slobodný a rovnoprávny prístup k informáciám šíreným na všetkých druhoch nosičov. Je verejne prístupnou špecializovanou vedeckou knižnicou s celoslovenskou pôsobnosťou. Svoje služby poskytuje v zmysle zásad všeobecného prístupu používateľov k dokumentom a informáciám bez ohľadu na ich politickú, národnostnú, náboženskú a rasovú príslušnosť. Štruktúra používateľov jej služieb je z uvedeného dôvodu limitovaná len vekom. Podľa knižničného a výpožičného poriadku knižnice (2. 1. 2006) sa používateľom môže stať fyzická osoba po dovŕšení 15. roku veku a právnická osoba (podnik, organizácia, škola a pod).
Počet používateľov knižnica ovplyvňuje propagačnou činnosťou a cielenou informačnou výchovou. Väčšinu používateľov knižnice tvoria študenti pedagogických smerov štúdia z celého Slovenska, napr. Pedagogickej fakulty Univerzity Komenského v Bratislave, ostatných fakúlt Univerzity Komenského v Bratislave, Slovenskej technickej univerzity Bratislava, ktorých informačné potreby vyplývajú zo študijných požiadaviek (referáty, záverečné práce a pod.), učitelia, ktorí pracujú na jednotlivých stupňoch a typoch škôl, ďalej pracovníci vedy a výskumu, riadiaci pracovníci rezortu i jednotlivých škôl, školskí knihovníci, zamestnanci akademických knižníc. 
Menšiu skupinu používateľov tvoria žiaci stredných škôl, ktorí využívajú hlavne výpožičné a elektronické služby knižnice. Požičiavajú si väčšinou dokumenty zaradené medzi  odporúčané čítanie. Knižnica vytvára prostredie aj pre zdravotne znevýhodnených používateľov, konkrétne pre slabozrakých a nevidiacich a pre používateľov s fyzickým znevýhodnením. 
Dosiahnutá úroveň informatizácie a internetizácie knižnice umožňuje vo väčšom rozsahu poskytovať služby aj mimobratislavským používateľom.

Redakcia správy: Mgr. Katarína Kurillová, Mgr. Rozália Cenigová

Bratislava, apríl 2010

PhDr. Vladimír Grigar										 riaditeľ